[{"text_idx": "#000003", "text": "Euskaraldia izango da Aitzondo Irungo euskara talde berriaren lehen ekimena. Aurreneko urratsak eman ditu elkarteak; erakunde publikoekin, hiriko euskara eragileekin eta Euskaraldiaren dinamizatzaile diharduen Euskaltzaleen Topagunearekin bildu da, hurrengo hilabeteetako bide-orria osatuz hasteko. Apirilaren 14an bilera irekia egin dute Palmera-Monteron, Euskaraldia antolatzeko hurrengo urratsak zehazteko."}, {"text_idx": "#000004", "text": "Azaroaren 23tik abenduaren 3ra izango da Euskaraldia, Euskal Herriko ehunka hiri eta herritan. \u201cHizkuntza ohiturak aldatzeko ariketa soziala da\u201d, azaldu du Maite Lopez de Arbina Aitzondo euskara taldeko kideak: \u201cErakunde publikoak eta euskararen aldeko herri mugimendua elkarlanean ari dira ekimena bultzatzen\u201d. Herritarrek hamaika egunez euskaraz aritzeko konpromisoa har dezaten lortzea da helburua. Lopez de Arbinak azaldu ditu parte hartzeko bi moduak: \u201cAlde batetik, Ahobiziak egongo dira, ahal duten guztietan euskaraz egiteko prest egongo direnak, eta bestetik, Belarriprest izenekoak egongo dira, euskaraz egiteko konpromisoa hartu gabe, euskaraz entzutera engaiatuko direnak, solaskidea euskaraz egitera animatuz\u201d. Txapa bana jarrita elkar identifikatuko dute herritarrek, hamaika egun horietan zehar."}, {"text_idx": "#000009", "text": "Lau helburu nagusi ditu Aitzondo euskara taldeak: euskararen egoeraren inguruan hausnartzea eta kontzientzia zabaltzea, euskaldunak aktibatu eta ahalduntzea, euskaldunen hizkuntza eskubideen urraketak salatzea, eta Irunen hizkuntza politika egoki bat gauzatzen dela ziurtatzea. \u201cHiri handia izanik, euskaldunok nahiko dispertsatuta gaude, baina asko gara, eta hori aprobetxatu beharra dugu\u201d, aipatu du Mikel Garciak. Irungo euskaldunak eta euskaltzaleak batzeko eta haien arteko harremanak ehuntzeko erronka du Aitzondok. Euskaraldia lehenengo urratsa izango da, bide horretan. Azpimarratu dute parte hartzea guztiz irekia dela. Euskaraldia antolatzera soilik anima daitekeela jendea, edo nahi izanez gero, euskara taldeko bazkide egiteko aukera ere badagoela."}, {"text_idx": "#000020", "text": "837 Comunicacio\u0301n y Publicidad S.L."}]